Závisí od typu kotla. Najčastejšie pelety ako palivo využívajú splyňovacie, kombinované alebo automatické kotly. Výhodou peliet je dobrá úroveň výhrevnosti. Podstatná je takisto ich cena, ktorá je v pomere k efektivite porovnateľná s klasickým kusovým drevom. Automatické kotly na pelety vybavené zásobníkom dokážu palivo dávkovať podľa frekvencie využívania. Samotné pelety pripomínajú malé granuly v tvare valca s priemerom 6 až 8 mm a dĺžkou 10 až 30 mm. Vyrobené sú lisovaním odpadovej biomasy z dreva. Lisovaním klesá podiel vody a vysoká hustota vlákien zabezpečuje dlhé horenie.\r